|  |  |  |  |
| --- | --- | --- | --- |
|

|  |  |
| --- | --- |
| logo Dom zdravlja Visoko | ***JAVNA USTANOVA "DOM ZDRAVLJA" VISOKO*****Ul. Branilaca BiH br.22 Visoko; Centrala 032/738-777; Tel/fax 032/735-170 ŽR: 1861640310830913 Ziraat Bank BH****ID broj 4218310690007 – PDV broj 218310690007** |

 |  |

 Na osnovu člana 4. – 4.g. i 4.i. - 4.l. Pravilnika o radu, unutrašnjoj organizaciji i sistematizaciji radnih mjesta JU"Dom zdravlja"Visoko i Odluka Upravnog odbora broj 01-0731/25. i broj 01-0732/25 od 21.2.2025.godine, JU"Dom zdravlja"Visoko raspisuje :

**Javni oglas za prijem u radni odnos**

**OPŠTI USLOVI :**

* **Da je kandidat državljanin Bosne i Hercegovine,**
* **Da je kandidat fizički i psihički sposoban za vršenje poslova navedenog radnog mjesta.**

**POSEBNI USLOVI :**

1. ***SPECIJALISTA PEDIJATAR u službi zdravstvene zaštite predškolske djece 0-6 godina***
* završen medicinski fakultet,
* položen stručni ispit,
* završena specijalizacija iz pedijatrije i
* važeća licenca za obavljanje samostalnog rada.

***Opis poslova i radnih zadataka:*** vrši sistematske, kontrolne i ciljane preglede dojenčadi i predškolske djece od 0-6 godina,

vrši ljekarski pregled kod smještaja u vrtić, polaska u školu, vrši ljekarski pregled u svrhu imunizacije i izvođenja imunizacije (kontrolni pregled nakon imunizacije), u slučaju hitnosti vrši čitanje i interpretaciju rtg traženog snimka, vrši zdravstvena predavanja roditeljima, zaposlenim u obdaništima i djeci, radi unapređivanja i očuvanja zdravlja i sticanja znanja o zdravom načinu života, pruža povećanu zaštitu ugroženoj djeci zbog hroničnih bolesti ili fizičke ili psihičke ometenosti u razvoju, sprovodi stalni zdravstveni nadzor u ustanovi i kolektivnom boravku djece, daje individualne poduke majkama o ishrani djeteta, vrši prve i ponovne ljekarske preglede djece, kućna posjeta ljekara, pregled oboljelog djeteta, koordinira sa patronažnom službom i vrši nadzor nad radom iste u odnosu na djecu od 0-6 godina, učestvuje u kategorizaciji djece ometene u psiho-fizičkom razvoju, ukazuje hitnu medicinsku pomoć djece, utvrđuje potrebu i program dijagnostičkog i funkcionalnog ispitivanja, konsultativno-specijalističkih pregleda, cijeni nalaze i mišljenja, utvrđuje konačnu dijagnozu, njegu i ishranu, liječenje i rehabilitaciju pacijenata, vrši edukaciju zdravstvenih zaposlenika i zdravstvenih saradnika unutar službe, a posebno ljekara pripravnika, prati i proučava podatke o psiho-fizičkom razvoju, oboljenjima i uzroke smrti za dojenčad, malu djecu, predlaže i sprovodi mjere prevencije i suzbijanja bolesti, vodi propisanu medicinsku dokumentaciju u pisanoj i elektronskoj formi, brine se o racionalnom i pravilnom korištenju medicinskih aparata i opreme i koristi odgovarajuća zaštitna sredstva, redovno prati, proučava i primjenjuje savremena medicinska dostignuća u dijagnostici i terapiji bolesnika.

***Radni status: na neodređeno vrijeme.***

***Mjesto rada : JU"Dom zdravlja"Visoko na adresi Branilaca BiH broj 22.***

***Probni rad : ne predviđa se probni rad***;

***Broj izvršilaca: 1 (jedan).***

1. ***SPECIJALISTA GINEKOLOG u službi Zdravstvene zaštite žena***
* završen medicinski fakultet,
* položen stručni ispit,
* završena specijalizacija iz ginekologije i
* važeća licenca za obavljanje samostalnog rada.

***Opis poslova i radnih zadataka:*** prvi i ponovni pregledi trudnica, ultrazvučno praćenje trudnoće, ljekarski pregledi u svrhu detekcije karcinoma, sprovodi sistematske, kontrolne i ciljane preglede u cilju ranog otkrivanja malignih oboljenja ženskih reproduktivnih organa i dojki, sprovodi mjere planiranja porodice uz izbor metoda i sredstava kontracepcije, koordiniranje i nadzor nad patronažnom djelatnošću, individualna poduka trudnica pred porod, zdravstvena predavanja, prvi i ponovni ljekarski pregled žena, ultrazvučni pregled ženskih organa male zdjelice, kolposkopski pregled, uzimanje brisa i analiza vaginalnog sekreta, uzimanje brisa na Papanikolau, vrši interpretaciju zapisanog CTG nalaza, organizuje stručno vođenje zadesnog poroda, vodi spontani pobačaj kiretažom, vrši indiciranje operacije u toku porođaja, epiziotomija, revizija duplje materice, eksplorativne kiretaže cervikalnog kanala, arteficijalni prekid trudnoće do dva mjeseca, dovršenje inkompletnog pobačaja, rekiretaža, aplikacija IUD, vađenje IUD, ljekarsko uvjerenje (uključuje ginekološki pregled), utvrđuje potrebu i program dijagnostičkog i funkcionalnog ispitivanja, konsultativno-specijalističkih pregleda, cijeni nalaze, mišljenja i utvrđuje konačnu dijagnozu i način liječenja, vrši ambulantno manje hirurške intervencije, vodi propisanu medicinsku dokumentaciju i evidenciju u pisanoj i elektronskoj formi, vrši edukaciju zdravstvenih zaposlenika i zdravstvenih saradnika, a posebno ljekara pripravnika, prati i proučava zdravstveno stanje i zdravstvenu zaštitu žena, te predlaže i sprovodi mjere prevencije i suzbijanja, brine o racionalnom i pravilnom korištenju medicinskih aparata i opreme i koristi odgovarajuća zaštitna sredstva,redovno prati, proučava i primjenjuje savremena medicinska dostignuća u dijagnostici i terapiji bolesnika.

***Radni status: na neodređeno vrijeme.***

***Mjesto rada : JU"Dom zdravlja"Visoko na adresi Branilaca BiH broj 22.***

***Probni rad : ne predviđa se probni rad***;

***Broj izvršilaca: 1 (jedan).***

**NAPOMENA ZA SVE KANDIDATE:**

* Samo izabrani kandidati će biti u obavezi da u roku od **15 (petnaest) dana** od dana zaprimanja obavještenja o njegovom izboru dostave **ljekarsko uvjerenje, uvjerenje o nevođenju krivičnog postupka i uvjerenje o nekažnjavanju**.
* *Kriteriji na osnovu kojih će se vršiti bodovanje kandidata jesu:*
* Razmatranje dostavljene dokumentacije te uspjeh na stručnom ispitu kandidata.

**POTREBNA DOKUMENTACIJA**

Uz prijavu i kraću biografiju, **e-mail adresu** kandidata te kontakt telefon, potrebno je dostaviti sljedeću dokumentaciju **(original ili ovjerenu kopiju)**:

1. **Diploma/Uvjerenje o završenom medicinskom fakultetu;**
2. **Uvjerenje o položenom stručnom ispitu;**
3. **Dokaz o položenom specijalističkom ispitu,**
4. **Validnu licencu;**
5. **Izvod iz matične knjige rođenih za sve pozicije;**
6. **Uvjerenje o državljanstvu (ne starije od 6 mjeseci) i**
7. **Dokaz da je kandidat ratni vojni invalid, demobilizirani branilac i ĉlan porodice šehida, poginulog, umrlog, nestalog branioca koji je na evidenciji Službe za zapošljavanje Kantona. Ovi kandidati su dužni dostaviti i dokaz da se nalaze na evidenciji Službe za zapošljavanje Kantona.**

**LITERATURA ZA USMENI ISPIT I INTERVJUU**

Gradivo i pravni izvori odnosno literatura za polaganje ispita po javnom oglasu, prema stučnoj spremi kandidata:

**Za poziciju specijaliste pedijatra:**

* Literatura korištena tokom specijalizacije.

**Za poziciju specijaliste ginekologa:**

* Literatura korištena tokom specijalizacije.

**OSTALE ODREDBE**

Sva pisana korespodencija između kandidata i JU"Dom zdravlja"Visoko će se obavljati isključivo **elektronski** odnosno putem dostavljenih **e-maila** adresa. O datumu, vremenu i mjestu pristupanja intervjuu odnosno polaganju pismenog i usmenog ispita kandidati će biti obavješteni putem dostavljenih **e – mail adresa, obavijest na web stranici ustanove i oglasnoj tabli JU"Dom zdravlja"Visoko**. Ako kandidat ne pristupi intervjuu odnosno polaganju pismenog i usmenog ispita smatrat će se da je odustao od dalje procedure.

Oglas (integralni tekst) će biti objavljen na web stranici JU "Dom zdravlja" Visoko, web stranici Osnivača Grad Visoko i na oglasnoj ploči JU "Dom zdravlja"Visoko. Tekst oglasa će biti dostavljen i JU Služba za zapošljavanje Ze-do kantona. Obavijest o objavljivanju javnog oglasa bit će objavljen i u dnevnom listu "Oslobođenje". Javni oglas ostaje otvoren **8 (osam) dana od dana posljednje objave teksta oglasa**.

Prijave na oglas sa traženom dokumentacijom dostaviti na adresu ustanove:

***JU "Dom zdravlja"Visoko,***

***Branilaca BiH br. 22., 71300 Visoko,***

***u zatvorenoj koverti, sa naznakom***

***„NE OTVARAJ – PRIJAVA NA JAVNI OGLAS“***

***sa OBAVEZNOM NAZNAKOM POZICIJE IZ JAVNOG OGLASA***

na koju kandidat aplicira.

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzeti u razmatranje. Po okončanju postupka po ovom javnom oglasu, JU "Dom zdravlja"Visoko se ne obavezuje vršiti povrat priložene dokumentacije kandidata. Povrat dokumentacije vrši se na osnovu pismenog zahtjeva kandidata koji se podnosi na protokol JU "Dom zdravlja"Visoko.

**JU "DOM ZDRAVLJA" VISOKO**

****